# data[].attributes.body
Am ales această lecție pentru că le vorbesc des copiilor despre respect, însă mi-am dorit să cunosc ce reprezintă pentru ei respectul sau ce au înțeles ei mai exact despre respect.

Astfel am început prin a-i împărți în echipe de câte 3 sau 4 persoane, în funcție de câți au fost în clasă în ziua respectivă. Le arăta seria de imagini din anexă și am aplicat metoda

„ Văd- Gândesc- Mă întreb„, am explicat regulile activității. Apoi am discutat despre diversele tipuri de respect pre care le-au observat.

# data[].attributes.body
Am ales ca a doua lecție pe aceea legată de fericire. I-am împărțit pe echipe din nou. Le-am expus pe tablă imaginea din anexă cu poza. Am aplicat metoda „ Știu-Gândesc-Mă întreb”. Apoi i-am întrebat ce reprezintă fericirea pentru ei. Toate aceste lucruri au fost scrise pe o fișă.

# data[].attributes.body
Elevii au reușit să enumere cu ușurință formele de respect pe care le-au întâlnit în imaginile prezentate. Întrebările pe care le-au adresat au fost interesante: „ Mă întreb dacă fetița și căprițele sunt prietene?”, „Mă întreb dacă cei doi copii care se ajută sunt frați?”, Mă întreb ce fac cu sticlele adunate din natură”.

Mai avem de lucrat la munca în echipă, deși două echipe au funcționat foarte bine, cea de-a treia a avut nevoie de oprirea activității de câteva ori.

Lecția propusă a fost benefică pentru moment și am folosit din acesta doar ceea ce am putut cuprinde.

Deși predau într-o comunitate defavorizată m-a încântat implicarea copiilor, întrebările mi s-au părut destul de pertinente. De asemenea m-a bucurat faptul că întrebările nu s-au repetat, ei au această tendință.

# data[].attributes.body
Elevii mei au reușit să spună cu precizie ce văd în imaginea prezentată, secțiunile „ mă gândesc” și „mă întreb” au auvut nevoie de ghidaj, însă la întrebarea ce reprezintă fericirea pentru ei răspunsurile au fost cele care mi-au dat speranță că ceva s-a declanșat la discuțiile de dinainte.

Din nou, o echipă nu a funcționat din punct de vedere al respectării regulilor în echipă, chiar dacă a avut alți membri decât data trecută, însă cred că a contat foarte mult că persoana care a dat tonul, este un elev care, din cauza unei frecvențe neconstante, integrează mult mai greu regulile. Am apreciat și la această echipă persoanele care s-au implicat și care au avut răspunsuri la întrebările de ghidate.

Lucrurile au mers un pic mai greu decât la lecția anterioară, poate și pentru faptul că la prima lecție nu m-m dus cu nicio așteptare, în timp ce la a doua am plecat cu ceva așteptări.

# data[].attributes.body
Deși am aplicat doar două lecții, din cauza lipsei de timp, a fost o experiență benefică, cred eu, pentru elevii mei, care s-au implicat destul de mult în ceea ce am lucrat. Lucrul în unele echipe a funcționat surprinzător de bine, cunoscându-i pe copii. Sper că am plantat în câțiva dintre ei, măcar un început a analiza lucrurile pe care le văd/aud. Deși este indicat să se lucreze cu elevi de la clasa a III-a în sus, anul viitor voi prelua clasa a II-a și mi-aș dori să am posibilitatea să încerc și cu ei.